**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL KLAIPĖDOS MIESTO SAVIVALDYBĖS TARYBOS 2012 M. GEGUŽĖS 24 D. SPRENDIMO NR. T2-142 „DĖL KOMPLEKSIŠKAI TEIKIAMOS PAGALBOS SAVIVALDYBĖS TERITORIJOJE GYVENANTIEMS VAIKAMS IR JŲ TĖVAMS (GLOBĖJAMS) TVARKOS APRAŠO PATVIRTINIMO“ PRIPAŽINIMO NETEKUSIU GALIOS“ PROJEKTO**

**1. Projekto rengimą paskatinusios priežastys.** Šis sprendimo projektas parengtas, atsižvelgus į Lietuvos Respublikos švietimo ir mokslo ministro, Lietuvos Respublikos socialinės apsaugos ir darbo ministro ir Lietuvos Respublikos sveikatos apsaugos ministro 2017 m. rugpjūčio 28 d. įsakymą Nr. V-651/A1-455/V-1004 „Dėl koordinuotai teikiamų švietimo pagalbos, socialinių ir sveikatos priežiūros paslaugų tvarkos aprašo patvirtinimo“ (toliau – Įsakymas). Įsakyme nelieka nuostatos, kad kiekviena savivaldybė pasitvirtintų savo tvarkos aprašus, kadangi šis teisės aktas vieningai bus taikomos visose savivaldybėse. Klaipėdos miesto savivaldybės tarybos 2012 m. gegužės 24 d. sprendimu Nr. T2-142 patvirtintas Kompleksiškai teikiamos pagalbos savivaldybės teritorijoje gyvenantiems vaikams ir jų tėvams (globėjams) tvarkos aprašas (toliau – Aprašas) nebeatitinka galiojančių teisės aktų, todėl siūloma jį pripažinti netekusiu galios.

**2. Parengto projekto tikslai ir uždaviniai.** Sprendimo projekto tikslas – pripažinti netekusiu galios Aprašą; uždavinys – užtikrinti galiojančių teisės aktų vykdymą.

**3. Kaip šiuo metu yra teisiškai reglamentuojami projekte aptarti klausimai.** Šiuo metu kompleksiškai teikiamos pagalbos principus savivaldybės teritorijoje reglamentuoja Aprašas, kuris nebeteko aktualumo, kadangi nuo 2017 m. rugsėjo 1 d. įsigaliojo Įsakymo nuostatos.

**4. Kokios numatomos naujos teisinio reglamentavimo nuostatos ir kokių rezultatų laukiama.** Pagal Įsakymo nuostatas visos savivaldybės turi vadovautis vienu teisės aktu. Jame yra numatyta, kaip ir kada yra koordinuotai teikiamos švietimo pagalbos, socialinės ir sveikatos priežiūros paslaugos, procedūriniai veiksmai, kuriuos turi vykdyti ir užtikrinti savivaldybių administracijos. Įsakymas atitinka pasikeitusius kitus teisės aktus, susijusius su koordinuotai teikiamų švietimo pagalbos, socialinių ir sveikatos priežiūros paslaugų skyrimu šeimai.

**5. Galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.** Neigiamų pasekmių nenumatoma.

**6. Jeigu sprendimui įgyvendinti reikia kitų teisės aktų, – kas ir kada juos turėtų parengti, šių aktų metmenys.** Šiam sprendimui įgyvendinti kitų teisės aktų nereikia.

**7. Kiek biudžeto lėšų pareikalaus ar leis sutaupyti projekto įgyvendinimas (pateikiami įvertinimai artimiausiems metams ir tolesnei ateičiai), finansavimo šaltiniai.** Šiam sprendimo projektui įgyvendinti papildomų lėšų nereikia.

**8. Sprendimo projekto rengimo metu atlikti vertinimai ir išvados, konsultavimosi su visuomene metu gauti pasiūlymai ir jų motyvuotas vertinimas (atsižvelgta ar ne).** Sprendimo projektui pritarta Savivaldybės vaiko gerovės komisijoje.

**9. Sprendimo projekto autorius ar autorių grupė, sprendimo projekto iniciatoriai.** Sprendimo projektą parengė Švietimo skyriaus vyr. specialistė E. Kučinskienė,Savivaldybės vaiko gerovės komisijos sekretorė.

**10. Kiti reikalingi pagrindimai ir paaiškinimai.** Nėra.

PRIDEDAMA:

1.Teisės aktų, nurodytų sprendimo projekto įžangoje, išrašas, 1 lapas.

2. Klaipėdos miesto savivaldybės tarybos 2012 m. gegužės 24 d. sprendimo Nr. T2-142 „Dėl kompleksiškai teikiamos pagalbos savivaldybės teritorijoje gyvenantiems vaikams ir jų tėvams (globėjams) tvarkos aprašo patvirtinimo“ išrašas, 4 lapai.

Švietimo skyriaus vedėja Laima Prižgintienė